kardosdrur/scandi-wiki huggingface dataset:
Fritz Bardenfleth

Johan Frederik "Fritz" Bardenfleth (født 10. juni 1835 i Frederikssund, død 9. januar 1890 i Nykøbing Falster) var en dansk stiftamtmand.

Han var søn af C.E. Bardenfleth, blev 1852 student fra Borgerdydskolen på Christianshavn, 1860 cand. jur. og samme år assistent i Indenrigsministeriet, 1861 kammerjunker, 1868 konstitueret chef for Indenrigsministeriets sekretariat, 1869 fuldmægtig, 20. marts 1873 (fra 1. april) konstitueret amtmand over Ringkøbing Amt, 20. maj samme år (fra 1. juni) kgl. udnævnt og 19. juli 1875 Ridder af Dannebrog. 19. marts 1886 (fra 1. juli) blev Bardenfleth stiftamtmand over Lolland-Falsters Stift og amtmand over Maribo Amt og 1888 kammerherre. Han døde 1890.

Han var desuden sekretær hos indenrigsministeren, fra 1874 formand for Overlandvæsenskommissionen i Ringkøbing Amtsrådskreds, fra 1886 i Maribo Amtsrådskreds, 1878 formand for valgbestyrelsen for 11. Landstingskreds, 1886 for 5. Landstingskreds og 1888 medlem af administrationskommissionen for Grevskabet Knuthenborg.

Han var ugift.

Kilder 
 Danske Jurister 1736-1936.

Eksterne henvisninger 

Fritz
Stiftamtmænd over Lolland-Falsters Stift
Amtmænd fra Danmark
Riddere af Dannebrog
Kammerherrer fra Danmark
Jurister fra Danmark
Danskere i 1800-tallet
Personer fra Frederikssund
Island Girl

"Island Girl" er en sang af Elton John fra albummet Rock of the Westies (1975). Sangen blev skrevet af Elton John og Bernie Taupin.

Udgivelse 
Sangen blev udgivet som albummets første single i september 1975. B-siden var "Sugar on the Floor" som blev skrevet af Kiki Dee, der sang i duet med Elton John i mange lejligheder, især med singlen "Don't Go Breaking My Heart" fra 1976.

"Island Girl" nåede førstepladsen på Billboard Hot 100 og nummer 14 i Storbritannien i 1975. Sangen blev certificeret guld i 1975 og platin i 1995 af Recording Industry Association of America.

Sporliste 
"Island Girl" – 3:42 (Elton John, Bernie Taupin)
"Sugar on the Floor" – 4:31 (Kiki Dee)

Referencer

Eksterne henvisninger 
Officiel tekst

Elton John-sange
Singler fra 1975
Torbjørnskjær fyr

Torbjørnskjær fyr er et fyr der ligger på en lille holm ud for Hvaler kommune i Oslofjorden i Viken fylke i Norge. Sammen med Færder fyr markerer Torbjønskjær indsejlingen til Oslofjorden og er samtidig et grænsefyr mod Sverige. Fyrstationen kom i drift i 1872 og blev affolket og automatiseret i 1990.

Fyret består af en fyrbygning med et tårn i granit i gavlen. Fyrbygningen har arkitektonisk værdi med godt stenhuggerarbejde. Udover fyrbygningen findes en assistentbolig, maskinhus, udhus, brønd og have, samt bådehus og to landingspladser. Det er vanskeligt at komme i land på øen, så i dag bliver der ofte brugt helikoptertransport ved vedligeholdelse af fyret, der er fredet efter lov om kulturminner.

Der er både sæler og havfugle i området og fyrstationen ligger i nationalparken Ytre Hvaler nationalpark, der blev oprettet i 2009.

Se også 
 Norske fyr

Eksterne kilder og henvisninger 

 
 Torbjørnskjær fyrstasjon Fyrhistorisk Forening

Fyr i Viken
Hvaler kommune
Oslofjorden
Linus Gulldén

Linus Gulldén, tidligere Linus Persson, (født 31. juli 1988) er en svensk tidligere håndboldspiller, der spilte for CSM Bucuresti. Han spilte i klubben i 2015.

Han er gift med den svenske landsholdsspiller Isabelle Gulldén.

Referencer

Eksterne henvisninger 

Håndboldspillere fra Sverige
Håndboldspillere fra Viborg HK
Håndboldspillere fra Bjerringbro-Silkeborg
Rasmus Overby

Rasmus Overby (født 12. januar 1989 på Frederiksberg) er en dansk træner og tidligere håndboldspiller, der spiller træner IK Sävehof i Sverige. Han kom til klubben i 2018. Han har tidligere optrådt for FIF, FCK Håndbold og Viborg HK. Privat danner han par med den svenske landsholdsspiller Johanna Ahlm, der også spiller i Sävehof.

Rasmus Overby skiftede i sommeren 2022 til København Håndbold, hvor han overtog trænerposten fra Claus Mogensen. Her er han kommet til med store visioner, og er tiltrådt København Håndbold sammen med assistenttræner Mikkel Thomassen, der kommer fra Randers HK

Karriere 
Rasmus startede som 7-årig i FIF. Han står noteret for 2 A-landsholdskampe.

Eksterne henvisninger 
 Spillerinfo på vhk.dk

Håndboldspillere fra Danmark
Håndboldspillere fra FIF
Håndboldspillere fra FC København Håndbold
Håndboldspillere fra Viborg HK
Personer fra Frederiksberg
Rene Bach Madsen

Rene Bach Madsen (født 7. marts 1985 i Struer) er en dansk håndboldspiller, der stoppede sin aktive karriere i 2014. Tidligere har han optrådt for Team Tvis Holstebro, den spanske klub CB Torrevieja, den tyske klub GWD Minden, Viborg HK og den norske klub ØIF Arendal.

Karriere 
Han startede som 4-årig. Han står noteret for 4 A-landsholds kampe. Han var med til at vinde U-VM Guld i 2005 i Ungarn og blev ligeledes udtaget til All Star-holdet som bedste venstre back.

Eksterne henvisninger 
 Spillerinfo på vhk,dk

Håndboldspillere fra Danmark
Håndboldspillere fra Team Tvis Holstebro
Håndboldspillere fra GWD Minden
Håndboldspillere fra Viborg HK
Peter Krogh

Peter Krogh (født 20. juli 1990) er en dansk håndboldspiller, der spiller for Aalestrup IF. Han kom tilbage til klubben i 2013. Han har tidligere optrådt for selvsamme Aalestrup IF, Aars HK og Viborg HK.

Karriere 
Han startede som 10-årig. Han gik på Viborg Håndbold College i sæsonen 07/08.

Eksterne henvisninger 
 Spillerinfo på vhk.dk

Håndboldspillere fra Danmark
Håndboldspillere fra Viborg HK
Ark Recording Studio

Ark Recording Studio er et dansk pladestudie, der blev grundlagt i 1988 under navnet ENV Studio. I 1991 blev det CVR-registret af indehaveren Kristian "Ark" Dalsgaard. I denne forbindelse blev navnet ændre til det nuværende Ark Recording Studio. Studiet ligger i Brønshøj.

Studiet blev oprindeligt opført på Højstrupvej i Brønshøj, men flyttede efter få år den 31. oktober 1993 til den nuværende adresse på Stenløsevej, også i Brønshøj. 

En lang række danske musikere har foretaget indspilninger i studiet, herunder:
 Sort Sol
 Rasmus Seebach
 Thomas Helmig
 Soluna Samays vindermelodi til Melodi Gran Prix "Should've Known Better"
 Michael Learns To Rock

Eksterne henvisnigner 
arkstudio.dk
Pladestudier
Danske virksomheder etableret i 1988
Brønshøj-Husum
Mozilla Corporation

Mozilla Corporation (forkortet MoCo) er et 100 % ejet datterselskab til Mozilla Foundation som koordinerer og integrerer udviklingen af internet-relaterede applikationer såsom Mozilla Firefox og SeaMonkey webbrowsere og Mozilla Thunderbird e-mailklienten gennem et globalt fællesskab af open sourceudviklere, hvoraf nogle er ansat af virksomheden selv. Virksomheden distribuerer og promoverer også disse produkter. I modsætning til den almennyttige organisation Mozilla Foundation og Mozilla fri software fællesskabet så er Mozilla Corporation skattepligtig. Mozilla Corporation geninvesterer nogle eller alle overskud i Mozilla-projekter. Mozilla Corporations erklærede mål er at arbejde for Mozilla Foundations almennyttige mål om valgfrihed og innovation på internettet.

En MozillaZine artikel forklarer:The Mozilla Foundation will ultimately control the activities of the Mozilla Corporation and will retain its 100 percent ownership of the new subsidiary. Any profits made by the Mozilla Corporation will be invested back into the Mozilla project. There will be no shareholders, no stock options will be issued and no dividends will be paid. The Mozilla Corporation will not be floating on the stock market and it will be impossible for any company to take over or buy a stake in the subsidiary. The Mozilla Foundation will continue to own the Mozilla trademarks and other intellectual property and will license them to the Mozilla Corporation. The Foundation will also continue to govern the source code repository and control who is allowed to check in.

Historie 
Mozilla Corporation blev etableret 3. august 2005 for at håndtere Mozilla Foundations indtægtsgivende operationer. Som et almennyttigt selskab havde Mozilla Foundation begrænsede muligheder for typen af og størrelsen af indtægterne. Efter etableringen overtog Mozilla Corporation flere områder fra Mozilla Foundation inklusive koordinering og integration af udviklingen af Firefox og Thunderbird og forretningsforbindelserne til øvrige virksomheder.

I 2006 havde Mozilla Corporation en omsætning på 66,8 mio. US $ og udgifter på 19,8 mio. 85 % af indtægterne kom fra Google for at gøre [Google] til browserens foretrukne søgemaskine og gennem klik og reklamer placeret på søgemaskinens webside."

I 2011 blev en ny aftale med google underskrevet, den varer tre år indtil november 2014. I denne aftale modtager Mozilla Corporation 300 mio. US $ årligt.

Noter

Eksterne henvisninger 
 officielle webside
 Mozilla Corp. in 12 simple items 

Corporation
Virksomheder i San Francisco
It-virksomheder fra USA
Etableret i 2005
Audi A6 C7

Audi A6 C7 er en øvre mellemklassebil fra Audi, som blev officielt præsenteret den 1. december 2010 og kom ud til forhandlerne den 1. april 2011. Modellen sælges som fjerde generation af Audi A6 og bygges i Neckarsulm. Specielt til det kinesiske marked bygges den lange udgave Audi A6L derimod på FAW-Volkswagens fabrik i Changchun. CKD-montage af A6 finder sted på fabrikkerne Aurangabad, Jakarta og Monterrey.

Limousine-udgaven kom på markedet i april 2011, mens stationcarudgaven Avant fulgte i september samme år. Ligesom de foregående to A6-generationer findes også C7 i en udgave med offroadoptik kaldet A6 allroad quattro, som kom på markedet i starten af 2012.

Historie 
Audi A6 C7 adskiller sig fra forgængeren C6 gennem skift af platform. Ligesom A4 B8, A5 og A7 Sportback er A6 C7 baseret på konceptet "modulær langsbygning". Gennem flytningen af kobling og differentiale er forakslen rykket ca. 12 cm længere frem, hvorved bilen får en længere akselafstand. Samtidig har Audi proklameret en vægtsænkning på op til 70 kg på grund af brugen af aluminiumsbyggedele. A6 C7 er som standard udstyret med start/stop-system, bremseenergigenvinding, aktivt Thermomanagement og modificerede motorer, hvorved brændstofforbruget kan nedsættes med op til 19 procent. Samtidig har A6 fået Infotainment-systemet fra Audi A7, udstyret med udskydeligt display og skriftgenkendelse.

Sikkerhed 
Modellen er i 2011 blevet kollisionstestet af Euro NCAP med et resultat på fem stjerner ud af fem mulige.

Motorer 
Ved introduktionen fandtes A6 med fire V6-motorer, og i foråret fulgte den modificerede firecylindrede 2,0 TDI-motor med 130 kW (177 hk). Fra december 2011 findes en 3,0 TDI med 230 kW (313 hk) og et maksimalt drejningsmoment på 650 Nm.

Fra starten af 2012 findes modellen i en hybridudgave med et brændstofforbrug på 6,2 liter/100 km. Sportsversionen S6 blev præsenteret på Frankfurt Motor Show 2011, mens RS6 følger i sommeren 2013.

I USA sælges i stedet for 2,8 FSI en 2,0 TFSI med 155 kW (211 hk) og et drejningsmoment på 350 Nm i kombination med Multitronic og forhjulstræk eller 8-trins Tiptronic og firehjulstræk. 2,0 TFSI quattro Tiptronic fås også i Canada. Den kinesiske A6L findes derudover med en 2,5-liters V6-benzinmotor med 140 kW (190 hk) og Multitronic.

Tekniske specifikationer 

 Kun for Canada og USA
 Kun for Kina
 Elektronisk begrænset
 quattro 450 Nm
 Frem til 4/2012 500 Nm ved 1400 − 3250 omdr./min.

Kilder

Eksterne henvisninger 

 Officielt websted

C7
Øvre mellemklassebiler
Forhjulstrukne biler
Biler introduceret i 2010
Biler fra 2010'erne
Stationcars
Fly Kirke

Kirke er en kirke i Fly Sogn der er et sogn i Viborg Domprovsti, Viborg Stift, og beliggende i Viborg Kommune.

Kirken består af skib og kor, tårn mod vest, en tilbygning og våbenhus mod syd. Skibet, der har bjælkeloft, er fra romansk tid af granit på sokkel med
skråkant. Senere tilføjedes tårnet, med hvælvet tårnrum og rundbue ind til skibet,
og tilbygningen, ligeledes hvælvet og med rundbue, begge af granit og munkesten.
Våbenhuset er nyt. Koret, med bjælkeloft, er opført 1880.

Kirkeinventar 
Altertavle i udskåret renæssancestil med maleri  "Den gode hyrde i hedelandskabet" malet af Johan Rohde i 1894, der anvendte forfatteren Henrik Pontoppidan som model. Nogle malmstager er skænket i 1684 af Christen Nielsen i Bregndal; Der er en romansk granitdøbefont, prædikestol i renæssancestil fra 1609, stolestader fra 1634 og 1642 og et gotisk krucifiks.
Epitafium over præsten Lucas Steenstrup, † 1751; i våbenhuset ligsten over Hans Harder, † 1713, og
over Murmester Jens Thomasen, † 1719. Paa Kirkegaarden mærkelig, tidlig middelalderlig ligsten uden inskription
med en korsstav og to stenkors for enderne. På Nationalmuseet findes et røgelseskar fra katolsk tid fra kirken.

Eksterne kilder og henvisninger 

 

 Fly Kirke  hos KortTilKirken.dk

Kirker i Viborg Kommune
Kirker i Viborg Stift
Kirker i Viborg Amt
Kammerkoret Camerata

Kammerkoret Camerata er et professionelt arbejdende amatørkor bestående af ca. 28 rutinerede sangere grundlagt af dirigenten Per Enevold i 1965.

Korets repertoire spænder vidt fra kirkemusik til underholdningsmusik, men med fokus på klassisk vesteuropæisk a cappella-musik. Camerata har et højt aktivitetsniveau med mange koncerter og turnéer både i Danmark og resten af verden. Foruden en række a cappella-koncerter opsætter koret hvert år to oratorier, hvoraf Händels Messias tre aftener op til jul trækker fulde huse i Holmens Kirke i København og er blevet en fast del af Københavns klassiske musikliv.

Camerata har igennem årene indspillet utallige cd’er med musik af bl.a. Carl Nielsen, Vagn Holmboe og Poul Ruders, en række cd’er med musik til tekster af danske digtere, og selvfølgelig Händels Messias, der vandt prisen for bedste klassiske udgivelse ved Dansk Grammy i 1999. Korets store engagement for at holde liv i det klassiske musikliv kommer endvidere til udtryk ved en række bestillingsværker, f.eks. det storstilede dansk-svenske værk Nordic Stabat Mater skrevet af komponisterne Svend Nielsen, Arne Mellnäs, Bent Lorentzen, Sven-David Sandström og Ib Nørholm.

Dirigenter 
 Per Enevold (1965-1985)
 Søren K. Hansen (1985-1989)
 Michael Bojesen (1989-2006)
 Martin Nagashima Toft (2006-2013)
 Jakob Hultberg (2014-2018)
 Sofia Söderberg (2018-)

Udvalgte priser og udmærkelser 
 1972 Jacob Gade-Prisen
 1978 Bela Bartok-korkonkurrence, Debrecen, Ungarn: 1. Pris
 1992 Korkonkurrence i Arezzo: 1.præmie
 1999 Grammy for årets klassiske udgivelse (G.F. Händel: Messias)
 2002 Korkonkurrence i Arezzo: 1.præmie i særlig kategori
 2003 BBC, London: Let the Peoples Sing: 1.præmie i voksenkategori
 2006 Den Europæiske korpris
 2008 Holmboe-konkurrencen: 1. præmie
 2010 Aarhus International Choir Competition: delt 2.præmie
 2017 London International A Cappella Choral Competition: 1. præmie

Udvalgt diskografi 
 Vagn Nørgaard: Dette Landskab (2011)
 Nu' det jul igen (2008)
 Danske bryllupssange (2007)
 13 nye højskolesange (2006)
 Dig Elsker Jeg (2005)
 Stjernefangst (2004)
 Nordic Stabat Mater (2001)
 Hyldest til Holmboe (1999)
 Håb for Kosovo (1999)
 Klaus Brinch: Du gav mig livet (1999)
 G.F. Händel: Messias (1998)
 Gud planted en have (1998)
 Kierkegaard Set to Music (1998)
 Paul Ruders: Works for a cappella choir (1997)
 Americana (1993)
 Vagn Holmboe (1992)
 Jul i Kronborg Slotskirke (1991)
 Carl Nielsen: 3 Motetter/Samlede Orgelværker (1990)

Eksterne links 
 Kammerkoret Cameratas hjemmeside www.camerata.dk
 Festskrift ved Cameratas 40 års jubilæum i 2005

Kilder 

Kor fra Danmark
Musikgrupper fra 1965
Kystbanens rullende materiel

Kystbanens rullende materiel er en oversigt over Kystbanens nuværende og historiske togtyper.

Nuværende

Historisk

Fodnoter

Referencer 

DSB
Rullende materiel
Lister relateret til Danmark
Skanderborg Gymnasium

Skanderborg Gymnasium er et gymnasium med omkring 900 elever fordelt på 30 klasser. Gymnasiet er beliggende i Skanderborg på Højvangens Torv og udgør sammen med Skanderborg-Odder Center for Uddannelse og Niels Ebbesen Skolen det såkaldte Campus Skanderborg. Personalet omfatter 80 lærere og 12 med teknisk-administrative funktioner.

Gymnasiet afholder en række sociale arrangementer, hvilket indbefatter fredagscaféer, hyggeaftener, filmaftener, gymnasiefester og en musical hvert andet år.

Bygningerne er tegnet af det danske arkitektfirma Friis & Moltke i 1973.

Kendte studenter 
 1977: Peter Nedergaard, professor, ph.d., Københavns Universitet
 1978: Dorthe Jørgensen, filosof, idéhistoriker, litteraturhistoriker og teolog, dr.phil. & dr.theol.
 1978: Poul Erik Tøjner, direktør for Louisiana Museum for Moderne Kunst
 1979: Vibeke Tøjner
2010: Ronja Lundberg, konsulent for Flygtningeindsatsen i Red Barnet Ungdom

Referencer

Eksterne henvisninger 
 Gymnasiets hjemmeside 

Skanderborg Kommune
Gymnasier i Danmark
Gymnasium
Etableret i 1973
Rasmus Carlsen

Rasmus Carlsen (født 24. marts 1991 i Elling) er en dansk håndboldspiller, der spiller for HC Midtjylland. Han kom til klubben i 2013 fra Viborg HK.  Han har tidligere optrådt for Strandby/Elling IF, AaB, Aalborg Håndbold og Team Vesthimmerland.

Han startede som 9-årig i hjembyens klub Strandby/Elling IF. Hans største håndboldoplevelse var EM-guld med U20 og DM-guld med AaB Yndlinge. 

Han blev som drengespiller dansk mester med barndomsklubben Strandby/Elling IF.

Kilder

Eksterne henvisninger 
 Spillerprofil - HC Midtjylland 

Håndboldspillere fra Danmark
Håndboldspillere fra AaB Håndbold
Håndboldspillere fra Viborg HK
Jimmi Riis

Jimmi Peter Riis Rasmussen (født 2. maj 1986 i Silkeborg) er en dansk håndboldspiller, der spiller for Århus Håndbold. Han kom til klubben i 2013 efter at hans gamle klub Viborg HK valgte at nedlægge herreholdet. Han har derudover tidligere optrådt for Funder, Silkeborg/Voel, Bording og Stäfa (Schweiz).

Eksterne henvisninger 
 Spillerinfo på vhk.dk

Håndboldspillere fra Danmark
Håndboldspillere fra Viborg HK
Elijan Dzankovic

Elijan Dzankovic (født 17. marts 1983) er en dansk håndboldspiller, der spiller for Århus Håndbold. Han kom til klubben i 2014. Han har tidligere optrådt for Eskilstrup HK, FIF, FCK Håndbold, Bjerringbro-Silkeborg, Mors-Thy Håndbold og Viborg HK.

Karriere 
Han startede som 13-årig.

Opvækst 
Elijan er oprindelig fra Bosnien, men flyttede i 1993 til Danmark i forbindelse med borgerkrigen. Han er siden hen blevet dansk statsborger. Og arbejder i dag som bygningsingeniør og ejer af ED Bolig.

Eksterne henvisninger 

 Spillerinfo på vhk.dk 

Håndboldspillere fra Danmark
Håndboldspillere fra FIF
Håndboldspillere fra FC København Håndbold
Håndboldspillere fra Bjerringbro-Silkeborg
Håndboldspillere fra Viborg HK
Håndboldspillere fra Århus Håndbold
Nicolaj Danefeld

Nicolaj Danefeld Hansen (født 16. juni 1987) er en dansk håndboldspiller, der spiller for Lemvig-Thyborøn Håndbold. Han kom til klubben i 2014. Han har tidligere optrådt for Viborg HK, Ikast, Stord (Norge) og HC Midtjylland.

Eksterne henvisninger 
 Spillerinfo på vhk.dk

Håndboldspillere fra Danmark
Håndboldspillere fra Viborg HK
Håndboldspillere fra HC Midtjylland
Kasper Kvist

Kasper Kvist (født 11. maj 1989 i Ikast) er en dansk håndboldspiller, der spiller for Ribe-Esbjerg HH. Han har tidligere spillet for bl.a.  HC Midtjylland, Viborg HK og HSG Wetzlar.

Karriere 
Han startede som 10-årig.

Referencer

Eksterne henvisninger 
 Spillerinfo på vhk.dk

Håndboldspillere fra Danmark
Håndboldspillere fra HC Midtjylland
Håndboldspillere fra Viborg HK
Håndboldspillere fra Mors-Thy Håndbold
Håndboldspillere fra HSG Wetzlar
Personer fra Ikast
Jeppe Viinberg

Jeppe Hudloff Viinberg (født 29. november 1983 i Aarhus) er en dansk håndboldspiller, der spiller for Viborg HK. Han kom til klubben i 2012. Han har tidligere optrådt for Team Tvis Holstebro, Skovbakken, Ikast FS, Faaborg HK og Odder Håndbold. Han danner privat par med den tidligere Randers HK-spiller Berit Kristensen.

Karriere 
Han startede som 10-årig. Han spillede en stor del af sin ungdomstid i netop Viborg HK. Jeppe var en stor profil i Odder Håndbold, men uoverensstemmelser mellem ham og ledelsen omkring en ferie, gjorde at han blev fyret. Efter dette skiftede han til Viborg HK.

Eksterne henvisninger 
 Spillerinfo på vhk.dk

Håndboldspillere fra Danmark
Håndboldspillere fra Team Tvis Holstebro
Håndboldspillere fra Faaborg HK
Håndboldspillere fra Viborg HK
Milan Kosanovic

Milan Kosanovic (født 14. august 1981) er en serbisk håndboldspiller, der spiller for Viborg HK. Han kom til klubben i 2012. Han har tidligere optrådt for Jugopetrol Zeleznicar Nis (Serbien), Viking Stavanger (Norge), Balingen-Weilstetten (Tyskland), GWD Minden (Tyskland), HC Vardar PRO Skopje (Makedonien), Frigorificos Morazzo (Spanien) og RK Crena Zvezda (Serbien).

Karriere 
Han startede som 14-årig.

Eksterne henvisninger 
 Spillerinfo på vhk.dk

Håndboldspillere fra Serbien
Håndboldspillere fra GWD Minden
Håndboldspillere fra Viborg HK
De bedst sælgende singler på verdensplan

Ifølge Guinness World Records er julesangen "White Christmas" skrevet af Irving Berlin og sunget af Bing Crosby fra 1942 den bedste sælgende single på verdensplan med et estimeret salg på over 50 millioner eksemplarer. Sangen, der anses som den bedst sælgende single nogensinde, blev udgivet før pop/rock-single æraen, og allerede i den første udgave af Guinness Rekordbog (1955) blev den anset som den bedst sælgende single og bemærkelsesværdigt har singlen fortsat denne titel mere end 50 år senere. Guinness World Records anfører, at dobbelt A-singlen "Candle in the Wind 1997/Something About the Way You Looke Tonight" af Elton John fra 1997, en hyldest til den afdøde Prinsesse Diana, er "den bedst sælgende single siden Storbritannien og USA begyndte med der singlehitlister i 1950'erne, og har en samlet salg på over 33 millioner eksemplarer", hvilket gør det til den næstbedst sælgende single nogensinde.

De kunstnere, der har udgivet flest singler på listen, er Elvis Presley og Katy Perry, med seks sange hver, og Lady Gaga, Beyoncé og Britney Spears med fem hver. Det samlede salg for hver af dem er henholdsvis 53 millioner, ~40 millioner, ~47 millioner, ~35 millioner og 33 millioner.

På grund af muligheden for at downloade kommercielt musik sælges oftere singler frem for hele albummer, en øget popularitet der ser ud til at have smittet af på salget af musik i fysiske formater. Listen er derfor opdelt i digitale og fysiske singler (CD og vinyl). Transportable musikafspillere, der gør det nemt at høre sange fra forskellige kunstnere, siges at have været en stor faktor i dette.

Singler, hvis salg er en samling af de tilgængelige markeder, i stedet for et verdensomspændende salg, er angivet med kursiv. Disse salgstal er derfor hverken komplettet eller definitive.

Bedst sælgende fysiske singler

15 millioner eksemplarer eller flere

10–14,9 millioner eksemplarer

7–9,9 millioner eksemplarer

5–6,9 millioner eksemplarer

Bedste sælgende digitale singler

10 millioner eksemplarer eller flere

7–9,99 millioner eksemplare

5–6,99 millioner eksemplarer

Noter 

  Salgstal inkluderer 0,5 million i fysisk amerikansk salg.
  Salgstal inkluderer 3,413 millioner i amerikanske, og italienske digitale salg.
  Salgstal inkluderer 3,355 millioner i amerikanske, australske, mexicanske og italienske digitale salg.
  Salgstal inkluderer 2,28 millioner i amerikanske, australske og new zealandske digitale salg.
  Salgstal inkluderer 1,98 millioner i amerikanske, australske og new zealandske digitale salg.
  Salgstal inkluderer ikke utroværdige kilder der estimere et salg på 0,068 millioner i Sydkorea eller 0,35 millioner i opdaterede britiske salg. Were those figures included, the total would increase to 6.736 million. See for more info.
  Salgstal inkluderer 3,35 million i amerikanske og britiske digitalsalg.

Referencer 

Musik